รัฐบาลไทย-ข่าวทำเนียบรัฐบาล-กระทรวงเกษตรฯ เตรียม (ร่าง) แผนป้องกันและบรรเทาสาธารณภัยด้านการเกษตรในช่วงฤดูแล้ง ปี 2564/65
วันจันทร์ที่ 22 พฤศจิกายน 2564
กระทรวงเกษตรฯ เตรียม (ร่าง) แผนป้องกันและบรรเทาสาธารณภัยด้านการเกษตรในช่วงฤดูแล้ง ปี 2564/65
กระทรวงเกษตรฯ เตรียม (ร่าง) แผนป้องกันและบรรเทาสาธารณภัยด้านการเกษตรในช่วงฤดูแล้ง ปี 2564/65 พร้อมให้ความช่วยเหลือเกษตรกรครอบคลุมทุกมิติ ย้ําเกษตรกรต้องขึ้นทะเบียนเกษตรกร และปรับปรุงทะเบียนให้เรียบร้อยก่อนเกิดภัย ตามหลักเกณฑ์วิธีปฏิบัติปลีกย่อยเกี่ยวก
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังการประชุมศูนย์ติดตามและแก้ไขปัญหาภัยพิบัติด้านเกษตร ณ ห้องประชุมกระทรวงเกษตรและสหกรณ์ ว่า จากการคาดการณ์สถานการณ์ภัยแล้งในปี 2564/65 คาดว่าจะมีแนวโน้มเกิดการขาดแคลนน้ํา หากมีการใช้น้ําในแต่ละส่วนไม่เป็นไปตามแผนที่กําหนดไว้ หรือมีการเพาะปลูกนอกแผนเพิ่มขึ้น ดังนั้นเพื่อเป็นการเตรียมความพร้อมในการป้องกันและลดผลกระทบจากสถานการณ์ภัยแล้งที่จะเกิดขึ้นต่อภาคการเกษตร กระทรวงเกษตรฯ จึงได้จัดทํา (ร่าง) แผนป้องกันและบรรเทาสาธารณภัยด้านการเกษตร ในช่วงฤดูแล้ง ปี 2564/65 สําหรับใช้เป็นกรอบแนวทางการดําเนินงานของหน่วยงานราชการ ในการเตรียมความพร้อม ป้องกันและแก้ไขปัญหาภัยพิบัติด้านเกษตร และเตรียมการให้ความช่วยเหลือ โดยจะดําเนินงานให้สอดคล้องกับ 9 มาตรการ ของสํานักงานทรัพยากรน้ําแห่งชาติ (สทนช.) เพื่อบรรเทาความเดือดร้อนของเกษตรกรที่อาจได้รับผลกระทบจากสถานการณ์ภัยแล้งให้เป็นไปอย่างรวดเร็วและมีประสิทธิภาพ ใช้กรอบแนวคิด "Smart DRM for 3s : SEP - SDGs - SEDRR" มาเป็นแนวทางในการดําเนินงาน เพื่อจัดการความเสี่ยงจากสาธารณภัยแบบครอบคลุมทุกมิติ ซึ่งที่ประชุมได้เห็นชอบ (ร่าง) แผนดังกล่าว และจะเสนอเข้าคณะอนุกรรมการวางแผน และติดตามการป้องกันและแก้ไขปัญหาภัยพิบัติด้านการเกษตร พิจารณาให้ความเห็นชอบ ในวันที่ 30 พฤศจิกายน 2564 นอกจากนี้ ได้มอบหมายให้กรมชลประทาน กรมฝนหลวงและการบินเกษตร กรมพัฒนาที่ดิน กรมประมง กรมปศุสัตว์ กรมวิชาการเกษตร และกรมส่งเสริมการเกษตร จัดส่งแผนปฏิบัติการในส่วนอื่นๆ ที่เกี่ยวข้องหน่วยงานที่เกี่ยวข้อง และสํานักแผนและโครงการพิเศษ สํานักงานปลัดกระทรวงเกษตรฯ ภายในวันที่ 25 พฤศจิกายน 2564 และรายงานผลการดําเนินงานทุกวันที่ 5 ของเดือน เริ่มตั้งแต่วันที่ 5 มกราคม 2564
รองปลัดกระทรวงเกษตร ฯ กล่าวเพิ่มเติมว่า จากรายงานสรุปพื้นที่ประสบสถานการณ์อุทกภัยปี 2564 มีพื้นที่ได้รับผลกระทบ รวม 53 จังหวัด สถานการณ์กลับสู่ภาวะปกติแล้ว 42 จังหวัด และยังมีพื้นที่ประสบอุทกภัยอยู่อีก 11 จังหวัด ได้แก่ จังหวัดขอนแก่น จังหวัดมหาสารคาม จังหวัดร้อยเอ็ด จังหวัดยโสธร จังหวัดอุบลราชธานี จังหวัดพิศณุโลก จังหวัดพระนครศรีอยุธยา จังหวัดสุพรรณบุรี จังหวัดนครปฐม จังหวัดสุราษฎร์ธานี และจังหวัดสตูล โดยสถานการณ์ในทุกพื้นที่สามารถควบคุมได้แล้ว สําหรับสถานการณ์น้ําในอ่างเก็บน้ําขนาดใหญ่และขนาดกลางทั่วประเทศจํานวน 447 แห่ง มีปริมาณน้ําในอ่างฯ รวมกันทั้งสิ้น 59,361 ล้าน ลบ.ม. (หรือ 76% ของความจุอ่างฯ) ปริมาณน้ําใช้การได้ 35,430 ล้าน ลบ.ม. (หรือ 68% ของความจุน้ําใช้การ) และสามารถรับน้ําได้อีก 16,983 ล้าน ลบ.ม. อย่างไรก็ตาม ด้านการจัดสรรน้ําในฤดูแล้งนั้น มีการวางแผนบริหารจัดการน้ําอย่างยั่งยืน โดยจัดสรรน้ําให้สอดคล้องกับปริมาณน้ําต้นทุนในอ่างเก็บน้ํา เพื่อสนับสนุนการอุปโภค - บริโภค การรักษาระบบนิเวศ์ การสํารองน้ําไว้ใช้ในช่วงต้นฤดูฝน ด้านเกษตร และอุตสาหกรรม ตามลําดับของความสําคัญ และยังได้มีการเตรียมการเพื่อรองรับสถานกาณ์อุทกภัยในพื้นที่ภาตใต้ กรมชลประทานจะติดตามสถานการณ์ วิเคราะห์พื้นที่เสี่ยง เพื่อเตรียมความพร้อมรับมือสถานการณ์ที่อาจจะเกิดขึ้น โดยทุกหน่วยงานของกระทรวงเกษตรฯ ได้เตรียมความพร้อมในส่วนรับผิดชอบของหน่วยงาน เครื่องมือ เครื่องจักรกลพร้อมสําหรับนําออกมาใช้งานได้ทันที รวมถึงได้ประชาสัมพันธ์ให้ข้อมูลข่าวสารสถานการณ์น้ําในพื้นที่ และแจ้งเตือนประชาชนให้ติดตามและเฝ้าระวังสถานการณ์ที่อาจเกิดขึ้นตลอด 24 ชั่วโมง
“จากสถานการณ์อุทกภัยที่เกิดขึ้นทั่วประเทศนั้น กระทรวงเกษตรและสหกรณ์ จะเร่งรัดการสํารวจและให้ความช่วยเหลือ เยียวยา เพื่อบรรเทาความเดือดร้อนให้กับเกษตรกร ทั้งด้านพืช ประมง ปศุสัตว์ ทุกพื้นที่ที่ประสบภัยอย่างเร่งด่วน ทั่วถึง และเป็นธรรม และต้องขอเน้นย้ําให้ทุกหน่วยงานเร่งรัดการดําเนินการ ประชาสัมพันธ์สร้างการรับรู้ ให้เกษตรกรดําเนินการขึ้นทะเบียนเกษตรกร และปรับปรุงทะเบียนเกษตรกรตามที่กระทรวงเกษตรและสหกรณ์กําหนด เนื่องจากหากไม่ได้ขึ้นทะเบียนตามที่กําหนดนั้น หากเกิดสถานการณ์อุทกภัยหรือภัยพิบัติต่างๆ ต่อภาคการเกษตร ไม่ว่าจะเป็นข้าว พืชไร่ ประมง ปศุสัตว์ หม่อนไหม และสวนยาง เกษตรกรจะไม่สามารถรับการเยียวยาตามหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านเกษตรผู้ประสบภัยพิบัติกรณีฉุกเฉิน พ.ศ. 2564 ของกระทรวงเกษตรและสหกรณ์ “นายสําราญ กล่าว
ทั้งนี้ เกษตรกรสามารถหาข้อมูลเพิ่มเติมเกี่ยวกับการลงทะเบียนเกษตรกรด้านพืช กรมส่งเสริมการเกษตร ได้ที่ http://farmer.doae.go.th/ เบอร์โทรศัพท์, 02-579-0121-27 ด้านปศุสัตว์ https://eregist.dld.go.th/ โทร 02-653-4444 ต่อ 2341 ด้านประมง https://smartfarmer.fisheries.go.th/ โทร: 02-562-0600–15 กรมหม่อนไหม http://www.gdcatalog.go.th/es/dataset/farmer_mm/resource/2f335f21-edff-4617-97cb-87b1fd07707e โทร 02-558-7924 -6 ต่อ7410หรือ7419 การยางแห่งประเทศไทย https://www.raot.co.th/main.php?filename=Register_farmers โทร 0-2433-2222 ต่อ 222,296 หรือติดต่อที่หน่วยงานใกล้บ้านท่าน